Θέλω να μου δώσεις όρκο.
Ένα καινούριο μετάλλευμα.
Ο Έλροντ ήταν πολύ πειστικός με τις διαβεβαιώσεις του
ότι ο Γκιλ-γκάλαντ δεν είχε κακή πρόθεση όταν τον έστειλε εδώ.
Κάτι άλλο μαγειρεύεται.
Πήγαινε στο Λίντον.
Και μάθε.
Φεύγετε απ' τη ναυτική φρουρά! Και οι τρεις σας!
Αρκετά!
Κατέστρεψα τις ζωές των φίλων μου, ντρόπιασα το όνομά μας.
Πήγαινε στους ανθρώπους που κατέφυγαν στο παλιό παρατηρητήριο.
Παράδωσέ τους ένα μήνυμα.
Ο λαός σου θα ζήσει αν εγκαταλείψετε κάθε αξίωση για αυτά τα εδάφη
και ορκιστείτε πίστη σε αυτόν.
Κάποια μέρα, ο αληθινός μας βασιλιάς θα γυρίσει.
Ο άνθρωπος που κρατάς στα μπουντρούμια σου
είναι ο χαμένος εξόριστος διάδοχος του θρόνου των Νότιων Χωρών.
Να πολεμήσεις μαζί μου...
-Εγώ θα υπηρετήσω! -Εγώ θα υπηρετήσω!
πριν ο Σάουρον διεκδικήσει τη γη τους για δική του.
Είπες ψέματα,
έφερες έναν επικίνδυνο ξένο ανάμεσά μας.
Θα μείνουμε πίσω.
Έτσι θα προλαβαίνουμε τους άλλους.
Μας βοηθάει και τον βοηθάμε.
Ο ΑΡΧΟΝΤΑΣ ΤΩΝ ΔΑΧΤΥΛΙΔΙΩΝ: ΤΑ ΔΑΧΤΥΛΙΔΙΑ ΤΗΣ ΔΥΝΑΜΗΣ
Αποταμία. Αποταμία.
Όχι. απο... αποδημία.
Απο-δη-μία.
Σημαίνει ότι μεταφερόμαστε. Αυτό κάνουμε οι Τριχοπόδαροι.
Βλέπεις, ξεχειμωνιάζουμε στο Γέρικο Δάσος,
και το μεσοκαλόκαιρο πάμε στην Κοιλάδα του Νόρφιλντ όπου μαζεύουμε σαλιγκάρια.
-"Σαλιγκάρια"; -Σαλιγκάρια, ναι.
Με το πρώτο κοκκίνισμα των φύλλων της βελανιδιάς, πάμε στο Άλσος.
Ολόκληρο περιβόλι,
γεμάτο μήλα, δαμάσκηνα, βερίκοκα, καρότα, θα το λατρέψεις.
Το μόνο πρόβλημα είναι ότι υπάρχουν εκατό απειλές από εδώ ως εκεί.
"Απειλές";
Όπως λέμε κίνδυνος.
Ξέρεις, γίγαντες, λύκοι, ομίχλη, βροχή,
τρολ των λόφων, τρολ των σπηλαίων, οτιδήποτε που μπορεί να σε σκοτώσει.
"Σκοτώσει";
Σημαίνει να κάνεις κάτι να πεθάνει.
Είμαι απειλή.
Όχι. Όχι, δεν είσαι.
-Είναι πιο... -Όχι. Πυγολαμπίδες.
Αυτό ήταν ένα ατύχημα.
Δεν είσαι απειλή.
Είσαι καλός.
Είμαι καλός;
Είσαι καλός. Επειδή ήρθες εδώ για να βοηθήσεις.
Νόρι!
Ωραία. Οι άλλοι θα πρέπει να είναι έτοιμοι.
Πάρε τα ποδάρια σου!
Πάμε. Έλα.
Είμαι...
Είμαι καλός.
Αν με καρφώσεις πάλι με το δεκανίκι,
θα σου ξεριζώσω τις τρίχες απ' τα πόδια όταν κοιμάσαι.
Ξερίζωσέ μου και τ' αφτιά.
Έτσι δεν θ' ακούω τα ροχαλητά σου.
Βούλωσ' το. Δεν ροχαλίζω.
-Ροχαλίζεις. -Ροχαλίζεις.
Εμπρός. Το Άλσος δεν θα αποδημήσει σε μας.
Θα πάμε πιο γρήγορα αν μας τραγουδήσεις το τραγούδι της μαμάς σου για το βάδισμα.
Πόπι, τιτίβισέ μας μια τρίλια.
Έλα, θα μας κάνει καλό.
Ο ήλιος πέφτει γρήγορα
Κάτω από της πέτρας τα δέντρα
Το φως στον πύργο
Δεν είναι πια για μένα σπίτι
Μάτια φωτιάς χλομής
Μαύρη άμμος για κρεβάτι
Ανταλλάζω όσα ξέρω
Για το άγνωστο μπροστά
Κάλεσέ με Κάλεσέ με άγνωστη μακρινή γη
ΛΟΦΟΙ ΤΟΥ ΡΟΒΑΝΙΟΝ - ΡΥΑΚΙ ΤΩΝ ΒΟΤΑΝΩΝ
Πρέπει να ταξιδέψω Αυτή την ταξιδιάρικη μέρα
ΓΚΡΕΜΟΙ - ΓΚΡΙΖΑ ΕΛΗ
Πρέπει να ταξιδέψω
Αυτή την ταξιδιάρικη μέρα
Λίγο είχα να πιω
Και λιγότερο να φάω
Η δύναμή μου λέει όχι Μα ο δρόμος απαιτεί ναι
ΠΟΤΑΜΙ ΤΗΣ ΠΕΣΤΡΟΦΑΣ
Τα πόδια μου είναι κοντά Κι ο δρόμος είναι μακρύς
Αναπαμό δεν έχω, ούτε παρηγοριά
Δεν έχω παρηγοριά, μόνο τραγούδι
ΚΟΙΛΑΔΑ ΤΟΥ ΓΑΪΔΟΥΡΑΓΚΑΘΟΥ - ΟΙ ΠΛΕΞΙΔΕΣ
Τραγουδήστε μου, τραγουδήστε μου Μέρη μακρινά
Ελάτε κι οδηγήστε με Αυτή την ταξιδιάρικη μέρα
Υπόσχεση δώστε να με βρείτε
Αυτή την ταξιδιάρικη μέρα
Κι έρχεται η απάντησή τους
Μέσα απ' το κρύο και τον παγετό
Ότι δεν χάνονται όλοι Όσοι ταξιδεύουν ή περιπλανιούνται
Όση κι αν είναι η θλίψη
Όσο κι αν είναι το κόστος
Ότι δεν χάνονται όλοι Όσοι ταξιδεύουν ή περιπλανιούνται
Η σήραγγα ολοκληρώθηκε, άρχοντά μου.
Το χέρι σου. Δείξ' το μου.
Πώς το νιώθεις;
Σαν τη φωτιά, Άρχοντα-πατέρα.
Μακάρι να μπορούσες να νιώσεις όπως εγώ.
Διότι σύντομα, θα χαθεί.
Και μαζί με αυτόν, το κομμάτι μου που ήξερε και τη ζεστασιά του.
Θα μου λείψει.
Συγκεντρώστε τις λεγεώνες. Ήρθε η ώρα.
Ο εχθρός μας ορκίζεται να επιτεθεί.
Για να δείξουν έλεος,
μας διέταξαν να εγκαταλείψουμε αυτόν τον πύργο
και να ορκιστούμε υποτέλεια στον διοικητή τους.
Ξέρω ότι δεν είμαι ο βασιλιάς που περιμένατε.
Όμως αν επιλέξετε να πολεμήσετε στο πλευρό μου,
αυτός ο πύργος δεν θα είναι πλέον υπενθύμιση της αδυναμίας μας,
αλλά σύμβολο της δύναμής μας.
Ποιος θα σταθεί στο πλευρό μου;
Ποιος από εσάς θα πολεμήσει στο πλευρό μου;
-Ναι. Να το κάνουμε. -Ναι.
Να πολεμήσουμε;
Θα πεθάνετε.
Λέω ότι θα ήταν καλύτερα να διακινδυνέψουμε
και να υποταχθούμε στον υποτιθέμενο εχθρό.
Κοίταξα αυτόν τον εχθρό στα μάτια.
Δεν είναι η λύτρωσή σας.
Νομίζεις ότι είσαι εσύ;
Ξωτικό;
Θα πω αυτό για τους προγόνους μας.
Έζησαν!
Μαζί, μπορούμε να επιβιώσουμε από αυτό.
Ακολουθήστε με, και μαζί, θα επιβιώσουμε!
Εμπρός. Ακολουθήστε με.
Εμπρός!
Ακολουθήστε με!
Θίο!
Είναι η ευκαιρία μας. Ήρθε η ώρα μας. Εμπρός.
Μαζί μου. Έλα, παλικάρι. Ακολούθησέ με, παλικάρι.
Αρκετά για τώρα, παλικάρια.
Τραβήξτε το τώρα.
-Πατέρα. -Ισίλντουρ.
Μπορούμε να μιλήσουμε;
Γιατί δεν επιλέχθηκα για την αποστολή;
-Νόμιζα ότι θα πήγαινες δυτικά. -Όχι πια.
Όχι μέχρι να κάνω κάτι αντάξιο του Νούμενορ.
Και τι είναι αυτό; Με δικά σου λόγια.
Δεν έχω λόγια γι' αυτό.
Γι' αυτό προσπαθώ τόσο σκληρά να το βρω.
Γι' αυτό ζητάω τη βοήθειά σου.
Μακάρι να μπορούσα να την προσφέρω.
Αλλά έχουμε περισσότερους εθελοντές απ' όσους μπορούμε να δεχτούμε.
Η μισή πόλη θέλει μια θέση στα πλοία.
Βάλε με πρώτο στον κατάλογο.
Ποια είναι τα προσόντα σου;
-"Προσόντα"; -Ανήκεις στη Ναυτική Φρουρά;
-Ξέρεις ότι είμαι δύο φορές θαλασσινός... -Ανήκεις στη Ναυτική Φρουρά;
Φρουρά της Βασίλισσας; Συντεχνία των Εμπόρων;
-Σημασία έχει η στολή. -Συντεχνία των Ιππέων;
Γίνεσαι παράλογος.
Ενώ περιφρονούσες την αφοσίωση στις παραδόσεις του νησιού,
αυτοί οι άνδρες τις ζούσαν.
Έβρισκαν τρόπους να συνεισφέρουν. Να υπηρετούν.
Κάτι για το οποίο προφανώς νοιάζεσαι λίγο.
Νοιάζομαι. Είμαι έτοιμος να υπηρετήσω.
Τίποτα δεν θα με έκανε πιο περήφανο.
Όμως είχες την ευκαιρία σου.
Και έκανες την επιλογή σου.
Έβαλες σε κίνδυνο ζωές Νουμενοριανών
για κάποιο βρομερό Νότιο και για ένα πολεμοχαρές Ξωτικό;
Σύμβουλε Φαραζόν! Γιατί στέλνεις τους συγγενείς μας να πεθάνουν;
Φαραζόν!
-Φαραζόν! -Έλα μαζί μου.
Συγγνώμη που δεν σου έστειλα νέα. Ήταν δύσκολη βδομάδα.
Γιατί δεν το σταμάτησε;
-Της είναι πιστός. Δικαίως ή... -Αδίκως.
Πολλοί νιώθουν όπως εσύ. Όχι τόσο για να τον επηρεάσουν ακόμα.
Τότε πρέπει να το κάνεις εσύ. Εσένα θα σε ακούσει.
Όταν μιλάω εγώ, τ' αφτιά του κλείνουν.
Τότε μίλα πιο δυνατά.
Νότιε.
Έχεις επισκέπτες.
Και πού κατευθύνθηκε μετά ο εχθρός;
Πιο νότια, θα έλεγα. Προς το παρατηρητήριο του Όστιριθ.
Θα ενημερώσω τη Ναυτική Φρουρά.
Τα ευχαριστήριά μου, άρχοντα Χάλμπραντ.
Η φιλία σου θα αποδειχθεί το ίδιο ανεκτίμητη μόλις πιάσουμε λιμάνι.
Λιμάνι;
Η Γκαλάντριελ μας ενημέρωσε για την επιθυμία σου να ενώσεις τον λαό σου.
Σοβαρά;
Ελπίζω ότι δεν βιάστηκε να μιλήσει;
Μάλιστα, ήταν η πρόθεσή μου...
Ο σύντροφός μου απλώς αισθάνεται το βάρος της αποστολής του.
Δεν έχω αμφιβολία πως όταν έρθει η ώρα, θα κάνει το καθήκον του.
Δεδομένου ότι διακυβεύεται τ' όνομά μου μαζί του, το ελπίζω.
Αντιβασιλέα, ο πατέρας σου ζήτησε να παρουσιαστείς στον πύργο.
"Η Γκαλάντριελ μας ενημέρωσε."
Αναρωτιόμουν πώς η βασίλισσα με σταμάτησε στο προσκέφαλο του πατέρα της.
Δεν σκέφτηκα ότι θα με παρέδινες για ένα έμβλημα συντεχνίας.
Με χρησιμοποίησες. Αν και σε ικέτεψα να με αφήσεις ήσυχο.
Μόλις έπεισα το Νούμενορ να στείλει πέντε πλοία
και 500 άνδρες για να βοηθήσουν τον λαό σου
και να βάλουν ένα στέμμα στο κεφάλι σου.
Πολλοί ίσως υποθέσουν ότι εσύ χρησιμοποίησες εμένα.
Βρες άλλο κεφάλι να στέψεις.
Δεν μ' αρέσει εδώ.
Μη φοβάσαι, Ντιλ. Τα δέντρα κάνουν έτσι.
Ποια τρέλα τους έκανε να πάνε από εδώ;
Το πέρασμα Ρόκφουτ πρέπει να είναι κλειστό.
Δεν θα είναι πιο εύκολο στο σκοτάδι. Συνεχίστε να προχωράτε.
"Πιο εύκολο στο σκοτάδι."
Λύκοι.
Γιατί δεν μου λες τι αλήθεια συμβαίνει;
Αυτά τα δάση δεν ήταν ποτέ τόσο γυμνά αυτή την εποχή του χρόνου.
Είναι ξεκάθαρο σαν μύκητας των χειλιών.
Αυτός φταίει, έτσι; Ο ψηλός.
Και τι θες να κάνω εγώ;
Αυτό που έπρεπε να είχες κάνει στον καταυλισμό.
Πάρε τις ρόδες τους κι άφησέ τους!
Τι πρέπει να γίνει;
Να μείνει κάποια χήρα;
Ή κάποιο ορφανό;
Ο κόσμος πεινάει.
Μείνετε κοντά.
-Παραλίγο να με πεθάνετε. -Μάλβα.
-Είδαμε πατημασιές. -Στη λάσπη.
Ένας τη φορά, παρακαλώ!
Τρέξτε!
Εμπρός, τρέξτε!
Νόρι!
Νόρι, φύγε από κει!
Νόρι!
Όχι! Θα σε πιάσει!
Κράτα τη θέση σου, Όνταμο.
Κάνε τον πατέρα σου περήφανο.
Τα χτυπήματά τους πέφτουν σαν πέτρινοι γίγαντες των βόρειων βάλτων.
Όμως;
Δεν έχουν δοκιμαστεί εναντίον αυτού του εχθρού.
Ίσως το Ξωτικό θα ήταν πρόθυμο να προσφέρει κάποιες οδηγίες;
Υπάρχουν πολλοί τρόποι να σκοτώσεις έναν Ορκ.
Όμως για σας, θα δείξω κάτι δυνατό και απλό.
Μαχαιρώνεις, στρίβεις, ξεκοιλιάζεις.
Επιτεθείτε μου.
Να δούμε ποιος μπορεί να βγάλει αίμα.
Όποιος το κάνει, θα τον προάγω...
Σε υπολοχαγό.
Η ξιφομαχία έχει να κάνει με την ισορροπία κι όχι με τη δύναμη.
Πολεμήστε με τα πόδια σας. Όχι με τα χέρια σας.
Το Ξωτικό πολεμάει έναν στρατιώτη στην πλατεία.
Μην απλώνεις ρίζες.
Να κινείσαι.
Μη χρησιμοποιείς ωμή βία για να νικήσεις έναν Ορκ.
Συχνά είναι πιο εύκολο να τους ξεγελάσεις.
Μπράβο, υπολοχαγέ.
Πρώτη φορά βλέπω βοηθό σιδερά να το κάνει αυτό.
Δεν είναι αργά για να το σταματήσουμε.
Ο ξάδελφός σου κρατά το σκήπτρο, αλλά εσένα ακολουθεί ο λαός.
-Με τη βοήθειά τους θα μπορούσες... -Θα μπορούσα τι;
Να ενισχύσεις την επιρροή σου.
Ορισμένες φορές η τρέλα της νιότης κάνει έναν γέρο να κλάψει.
Είναι τρέλα να προσπαθείς να σταματήσεις έναν πόλεμο;
Είναι τρέλα να εναντιώνεσαι στο ρεύμα.
Η παλίρροια μπορεί να ανέβει και να πνίξει έναν άνδρα,
ή να πέσει και να τον τραβήξει στη θάλασσα.
Σημασία έχει να ξέρεις προς τα πού θα γυρίσει το ρεύμα.
Μόνος σου απέτρεψες τον τελευταίο βασιλιά μας
να μας σύρει στην παλιά νοοτροπία.
Μπορείς να αλλάξεις τη σκέψη της Μίριελ τώρα.
Πιστεύεις ότι η Μίριελ κι εγώ δεν σκεφτόμαστε το ίδιο;
Ο πατέρας μου θα προτιμούσε να πεθάνει παρά να δεχτεί διαταγές από ένα Ξωτικό.
"Διαταγές από ένα Ξωτικό";
Όταν όλα τελειώσουν, τα Ξωτικά θα δέχονται διαταγές από εμάς.
Η ξαδέλφη μου μπορεί να πάει στον πόλεμο για την Γκαλάντριελ αν το επιθυμεί.
Εγώ πάω στον πόλεμο για το Νούμενορ.
Πώς θα μπορούσε αυτό να είναι για το Νούμενορ;
Δεν έμαθες τίποτα;
Θα σώσουμε τους ταπεινούς ανθρώπους της Μέσης Γης,
και θα τους δώσουμε τον βασιλιά που περίμεναν από καιρό.
Έναν βασιλιά που θα μας είναι για πάντα υπόχρεος.
Συλλογίσου, αν μπορείς, πώς αυτό θα μπορούσε να μας ωφελήσει.
Μεταλλεύματα και δάση, εμπόριο, φόρος υποτέλειας...
Δεν θα τολμούσα να το σταματήσω αυτό ούτε για όλο το αλάτι στη θάλασσα.
Ούτε κι εσύ θα έπρεπε.
Το βασίλειο!
-Το βασίλειο κινδυνεύει. Πρέπει να... -Ο κίνδυνος πέρασε, πατέρα.
Κάνουμε τώρα αυτό που πάντα πίστευες ότι πρέπει.
Αποκαθιστούμε τις σχέσεις μας με τα Ξωτικά.
Θα πάω στη Μέση Γη.
Μίριελ;
Ναι, πατέρα.
Εγώ είμαι.
Μην πας στη Μέση Γη.
Το μόνο που σε περιμένει εκεί...
Τι, πατέρα; Τι με περιμένει;
Σκοτάδι.
Μπορείς να το πιστέψεις;
Όλοι μιλάνε γι' αυτό που έκανες.
Δεν τους έχω ξαναδεί να συμπαθούν τόσο έναν ξένο.
Σου έφερα λίγο κερί μέλισσας.
Βάλε λίγο στο πόδι, θα βοηθήσει με τον πόνο.
Σταμάτα. Σε παρακαλώ.
Σε μια μακροχρόνια ένωση ανάμεσα στους δύο μεγάλους λαούς μας,
Καζάντ και Νόλντορ.
-Στην ένωση. -Στην ένωση.
Πριν μας χτυπήσει το κρασί μας,
άρχοντα Ντούριν, θα ήθελα να σε παινέσω.
Το Καζάντ-ντουμ έχει χαρακτηριστεί το πιο ήσυχο από τα βασίλεια των Νάνων,
αλλά τους τελευταίους μήνες, οι κλίβανοί σας λέγεται ότι καίνε
τόσο δυνατά όσο και τα μάτια του Άουλε.
Τα ορυχεία σας σκάβονται όλο και πιο βαθιά.
Πού οφείλεται αυτή η νέα τόνωση;
Θα ρωτούσα το ίδιο και για το Λίντον.
Στέλνει τους πολεμιστές του, επεκτείνει τις πόλεις του.
Κάπως ξαφνικό για τα Ξωτικά, έτσι;
Σας παίρνει βδομάδες ν' αποφασίσετε πότε να χέσ...
Αν μου επιτρέπεις...
Το χέρι του χρόνου σέρνεται πολύ αργά για το είδος μας.
Συχνά παραβλέπουμε τα χρόνια προσπάθειας που αντιλαμβανόμαστε ως μία στιγμή.
Αν το έκανα, δεν ήθελα να προσβάλω τον καλεσμένο μας.
Θα έλεγα ότι ο φίλος μας Νάνος έχει πολύ μεγάλη καρδιά
για να προσβληθεί από μια ειλικρινή ερώτηση.
Έχω μια ειλικρινή ερώτηση για σένα.
Από πού προμηθεύτηκες το τραπέζι;
Γιατί ρωτάς;
Αυτή η πέτρα μεγαλώνει μόνο σε ορισμένα βάθη.
Οπότε σπάνια οι αντιχηστές μας εντοπίζουν ένα κοίτασμα.
Θεωρούμε την καθεμιά πολύτιμο δώρο.
Φυλάμε τη χρήση του για τους πιο ιερούς σκοπούς.
Μνημεία ή τάφους
για τους τιμημένους μας νεκρούς.
Παρακαλώ συγχώρησε την ιεροσυλία μας, άρχοντα Ντούριν.
Θα το πάρεις μαζί σου στον γυρισμό, ώστε να το φροντίσεις με δέοντα σεβασμό.
Είναι καλό να ξέρω ότι υπάρχει ακόμα λίγη τιμή στα Ξωτικά.
Εξοχότατε.
Στην ένωση των δύο λαών μας, λοιπόν.
Στην ένωση.
Η αφοσίωσή σου στον Νάνο είναι αξιοθαύμαστη.
Η αφοσίωση σε έναν φίλο πρέπει να είναι αναμενόμενη.
Απ' όποια φυλή κι αν είναι.
Είναι δικαιολογία για να λες ψέματα στον βασιλιά σου;
Αναρωτιέμαι, Υψηλέ Βασιλέα, αν στην πραγματικότητα εσύ μου λες ψέματα.
Πήγα στο Καζάντ-ντουμ με πρόταση φιλίας, αλλά στην πραγματικότητα,
αναζητούσες κάτι πολύ πιο χειροπιαστό, έτσι;
Ξέρεις το Τραγούδι για τις Ρίζες του Χάιθλιρ;
Διηγήσου το μου, παρακαλώ.
Ένας σκοτεινός θρύλος που θεωρείται απόκρυφος.
Διηγήσου το μου, Έλροντ Περεντέλ.
Μιλάει για μια μάχη,
ανάμεσα στις κορυφές των Ομιχλιασμένων Βουνών.
Όχι για την τιμή ή το καθήκον. Αλλά για ένα δέντρο.
Όπου μέσα λένε ότι ήταν κρυμμένο το τελευταίο απ' τα χαμένα Σίλμαριλ.
Από τη μία πλευρά, πολέμησε ένας πολεμιστής Ξωτικό,
με καρδιά αγνή όσο και ο Μάνβε,
που έστειλε όλο του το φως στο δέντρο για να το προστατέψει.
Από την άλλη, ένα Μπάλρογκ του Μόργκοθ,
που διοχέτευσε όλο του το μίσος στο δέντρο για να το καταστρέψει.
Στη μονομαχία τους δίχως τέλος, κεραυνός χτύπησε το δέντρο...
Σχημάτισε από τη σύγκρουσή τους, μια δύναμη...
Μια δύναμη τόσο αγνή και φωτεινή όσο το καλό.
Δυνατή και ανυποχώρητη όσο το κακό.
Λένε ότι βύθισε τις ρίζες του στην καρδιά του βουνού,
όπου αιώνες τώρα, περίμενε.
Ο Ντούριν είχε δίκιο.
Οπότε παραδέχεσαι ότι το βρήκαν οι Νάνοι.
Το μετάλλευμα που περιέχει το φως του χαμένου Σίλμαριλ.
Παραδέχομαι μόνο αυτό.
Υποσχέθηκα στον Ντούριν να μην αποκαλύψω τα μυστικά του λαού του.
Κι αν η υπόσχεση που έδωσες στους δικούς του
σήμαινε τη βέβαιη καταδίκη των δικών σου;
Το προσέξαμε λίγο πριν επιστρέψει η Γκαλάντριελ.
Ελπίζαμε ότι στέλνοντάς τη μακριά,
και εξαφανίζοντας τα τελευταία ίχνη του πολέμου,
ίσως συγκρατούσαμε την παρακμή.
Αλλά παρά την κάθε προσπάθειά μας,
η παρακμή μας απλώς επιταχύνθηκε.
Ο μαρασμός σ' αυτό το δέντρο δεν είναι παρά μια εξωτερίκευση
της εσωτερικής πραγματικότητας.
Ότι το φως των Έλνταρ,
το δικό μας φως, χάνεται.
Ποιος άλλος ξέρει γι' αυτό;
Λίγοι επιλεγμένοι.
Ρωτώ ξανά, τελευταία φορά,
οι Νάνοι βρήκαν το μετάλλευμα ή όχι;
Έδωσα έναν όρκο στον Ντούριν.
Για κάποιους, αυτό μπορεί τώρα να έχει μικρή σημασία.
Αλλά κατά την εκτίμησή μου,
με τέτοια πράγματα οι ψυχές μας είναι δεμένες.
Δεν θα αφήσω τη δική μου να σφάλλει βασιζόμενος σε μια απλή ελπίδα.
Η ελπίδα δεν είναι ποτέ απλή, Έλροντ...
ακόμα κι όταν είναι πενιχρή.
Όταν όλες οι άλλες αισθήσεις κοιμούνται,
ο οφθαλμός της ελπίδας πρώτος ξυπνά και τελευταίος κοιμάται.
Αν τα Ξωτικά εγκαταλείψουν τη Μέση Γη τώρα,
οι στρατιές του σκότους θα βαδίσουν στην επιφάνεια της γης.
Θα είναι το τέλος,
όχι μόνο του λαού μας, αλλά όλων των λαών.
Αν η ελπίδα της απότρεψης αυτού δεν είναι αρκετός λόγος
για να σε κάνει να αναθεωρήσεις τον όρκο σου,
προτείνω να βρεις άλλον.
Ποια ήταν η γη των αθάνατων χεριών
Που ξεπήδησε απ' τη Μεγάλη Θάλασσα;
Χώρα του δώρου, γη του αστεριού
Αιώνια να λάμπει;
Ήταν το Νούμενορ Το ωραίο Νούμενορ
Λαμπρό νησί γεμάτο χάρη...
Είπα ότι δεν θα είναι επικίνδυνο.
Όλα θα έχουν περάσει μέχρι να κατεβώ από το πλοίο.
Μην το πεις στον πατέρα μου.
Κελαηδά σε ό,τι έχει αφτιά πως ο μέλλων γαμπρός του είναι ήρωας πολέμου.
Τραγούδα! Έλα, τραγούδα.
Θυμάσαι τα λόγια, έτσι;
Σε άκουσα να τα γκαρίζεις όλη νύχτα, και φοβάμαι ότι δεν θα τα ξεχάσω ποτέ.
Ίσως ο Ισίλντουρ να τραγουδήσει μαζί σου.
Αυτό θα είναι ενδιαφέρον.
Η μεγάλη μας χώρα να στέκεται για πάντα Τα σπαθιά μας θα νικήσουν τον θάνατο
-Η απάντηση είναι όχι. -Δεν είπα τίποτα ακόμα.
Σε ξέρω 15 χρόνια.
Νομίζεις ότι δεν ξέρω τι ήρθες να πεις;
-Τα χρόνια είναι 16, αλλά θέλω να πω... -Όνταμο.
Μάλιστα. Τι ήρθα να πω;
Μια μεγάλη συγγνώμη, την οποία ο Όνταμο, φυσικά,
θα τη δεχόταν αμέσως, αλλά εγώ δεν θα το έκανα.
Και ξέρεις γιατί;
Ζητάς συγγνώμη επειδή νομίζεις ότι τώρα που πήρα προαγωγή,
μπορώ να σε βάλω στην αποστολή.
-Μπορείς; -Μάλιστα.
Θέλω απλώς να πω, ότι δεν θα δεχόμουν αμέσως.
-Χαίρομαι που ζήτησες συγγνώμη. -Δεν ζήτησε.
Ζήτησα!
Αλλά ευχαρίστως να το ξανακάνω. Συγγνώμη που ξεκίνησα τον καβγά.
Σε παρακαλώ, πάρε με μαζί σου.
Όχι.
Τι να κάνω για να επανορθώσω;
Σε αφήνω να με χτυπήσεις.
Σαγόνι, κοιλιά, εσύ επιλέγεις. Ένα χτύπημα.
Τρία.
Δύο.
Δηλαδή...
Αυτό το ένιωσα σαν τρία.
Λοιπόν, θα με πάρεις στο πλοίο;
Ισίλντουρ, είσαι ο πιο παλιός μου φίλος.
Κι αν θες να μάθεις την αλήθεια, είσαι ακόμα ο καλύτερός μου, αλλά...
-Τι; -Όνταμο, σε παρακαλώ.
Δεν μπορώ να βάλω σε κίνδυνο τ' όνομά μου
προτείνοντάς σε για ένα καθήκον που μπορεί να εγκαταλείψεις.
Θα είναι διαφορετικά αυτήν τη φορά.
Κάποια μέρα, ελπίζω να είναι.
Κάποια μέρα, ελπίζω να βρεις κάτι
για το οποίο θα θυσίαζες τα πάντα.
Θα σου φροντίσω εγώ τον Μπέρεκ. Το υπόσχομαι.
Ο Μπέρεκ θα έρθει;
Ο ιπποδαμαστής τον στρατολόγησε.
Λυπάμαι, Ισίλ. Η θάλασσα έχει πάντα δίκιο.
Έγινες λαθρεπιβάτης;
Θα κάψεις το πλοίο;
Φύγε από δω αυτήν τη στιγμή. Δεν θέλω κανένας να μάθει ότι σε είδα.
-Δώσε μου το φανάρι. -Μη.
Δώσ' το μου!
Συγκεντρώστε τους άνδρες. Γρήγορα!
Βγάλτε τους. Γρήγορα.
-Βγάλτε τους! -Ισίλντουρ;
Ισίλντουρ;
Τι συνέβη;
Ήταν σε μια ψαρόβαρκα. Πρέπει να 'σκασε ένα βαρέλι.
Ένα βαρέλι;
Μου έσωσε τη ζωή.
Μπορούσε να με αφήσει, μου έσωσε τη ζωή.
Πλοίαρχε!
Έχουμε λόγους να υποψιαζόμαστε ένα περαστικό μπριγκαντίνι,
αλλά ακόμα δεν το αναγνωρίσαμε.
Είμαστε τυχεροί που δεν χάσαμε και τα υπόλοιπα πλοία.
Αυτό ήταν μια απόπειρα να ξυπνήσει τις αμφιβολίες σου, αντιβασιλέα.
-Μην το αφήσεις. -Πρέπει να διαφωνήσω με το Ξωτικό.
Ίσως όντως ενεργήσαμε βιαστικά.
Ένα βασίλειο πρέπει να οδηγείται. Όχι να σύρεται.
Προτείνω να καθυστερήσουμε το ταξίδι
ώσπου να κερδίσουμε πιο πολλές καρδιές για τον σκοπό σου.
Ο εχθρός μας ισχυροποιείται κάθε μέρα. Ίσως και κάθε ώρα που διστάζουμε.
Θυμήσου γιατί διάλεξες αυτή την οδό. Θυμήσου την πίστη σου.
Νομίζεις ότι θα μπορούσα να ξεχάσω;
Έχουμε ακόμα τρία πλοία. Και την ευλογία του πατέρα σου.
Και ο άρχοντας Χάλμπραντ;
Αναμένει την αναχώρησή μας.
Είμαι βέβαιος.
Να πω στη Ναυτική Φρουρά να αποσυρθεί;
Το συμβούλιο θα συνεδριάσει το ξημέρωμα για να πάρει την τελική απόφαση.
Φροντίστε να παρευρίσκεται ο άρχοντας Χάλμπραντ.
Τι μπορέσατε να εξακριβώσετε;
Έλροντ, συγχώρησέ με.
Να σε συγχωρήσω;
Επειδή δεν σ' το είπα νωρίτερα.
Ήξερες.
Τον ικέτεψα από την αρχή να σε εμπιστευτεί,
αλλά ο Υψηλός Βασιλεύς το απαγόρευσε.
Και αυτό το μίθριλ...
Είναι η μόνη μας σωτηρία;
Έλροντ, το δοκίμασα κάτω από κάθε πίεση.
Τίποτα δεν μειώνει το φως του.
Αν μπορέσουμε να εξασφαλίσουμε τεράστιες ποσότητες από αυτό γρήγορα,
ώστε να λουστεί και το τελευταίο Ξωτικό με το φως των Βάλαρ άλλη μια φορά...
Τότε, ναι.
Ναι. Θα μπορούσε κάλλιστα.
Συγγνώμη.
Επειδή ο Υψηλός Βασιλεύς με εξαπάτησε;
Ή επειδή ο λαός μας είναι καταδικασμένος εκτός κι αν παραβώ έναν όρκο;
Και προδώσω έναν φίλο;
Ήμουν εκεί, Έλροντ, τη νύχτα που ο πατέρας σου σάλπαρε.
Ένας θνητός, που πίστευε ότι μπορούσε να πείσει τους ίδιους τους θεούς
να πολεμήσουν για να μας βοηθήσουν.
Άκουσα τη μητέρα σου να τον παρακαλά να μη φύγει,
ρωτώντας τον, ικετεύοντάς τον, γιατί, γιατί πρέπει να πάει εκείνος;
Και ξέρεις τι απάντησε;
Επειδή ήταν ο μόνος που μπορούσε να το κάνει.
Έκανα λάθος που σε χρησιμοποίησα.
Γι' αυτό, λυπάμαι.
Αύριο, η βασίλισσα θα σε καλέσει σε ακρόαση.
Η φωνή σου μπορεί να κρίνει αν αυτή η αποστολή εκτελεστεί ή όχι.
-Βοήθησέ με. -Πιστεύω ότι σε βοήθησα αρκετά.
Βοήθησε τον εαυτό σου.
Πάψε να πολεμάς εμένα, και μαζί ας πολεμήσουμε εκείνους.
Όχι πολύ καιρό πριν, άνθρωποι σαν εμένα πολεμούσαν στο πλευρό τους.
Άνθρωποι σαν εσένα. Όχι εσύ.
Κάνεις λάθος.
Δεν ξέρεις τι έκανα πριν καταλήξω στη σχεδία.
Δεν ξέρεις πώς επιβίωσα.
Πώς επιβιώσαμε όλοι.
Όταν αυτοί οι άνθρωποι το ανακαλύψουν, θα με αποδιώξουν.
Όπως κι εσύ.
Ορισμένες φορές για να βρούμε το φως, πρέπει πρώτα να αγγίξουμε το σκοτάδι.
Τι ξέρεις εσύ από σκοτάδι;
Τίνος ήταν το μαχαίρι, Γκαλάντριελ;
Ποιον έχασες;
Τον αδελφό μου.
Τι του συνέβη;
Σκοτώθηκε.
Σε έναν τόπο σκότους και απελπισίας.
Από υπηρέτες του Σάουρον. Σου αρκεί αυτό;
Ώστε πρόκειται για εκδίκηση;
Κανείς δεν μπορεί να ξεδιψάσει πίνοντας θάλασσα.
Τότε τι συμβαίνει; Γιατί συνεχίζεις να πολεμάς;
Μου ζητάς να πάω στον μοναδικό τόπο που ορκίστηκα να μην επιστρέψω ποτέ.
Μπορείς τουλάχιστον να μου πεις τον λόγο.
Γιατί συνεχίζεις να πολεμάς;
Επειδή δεν μπορώ να σταματήσω.
Ο λόχος που ηγήθηκα στασίασε εναντίον μου.
Ο πιο κοντινός μου φίλος συνωμότησε με τον βασιλιά για να με εξορίσει.
Και κάθε ένας από αυτούς ενέργησε...
Επειδή πιστεύω ότι δεν μπορούν πλέον να με διακρίνουν...
Από το κακό που πολεμούσα.
Λυπάμαι.
Για τον αδελφό σου.
Για όλα αυτά.
Λυπάμαι.
Η λύπη σου δεν μπορεί να απαλύνει τον πόνο μου.
Ούτε θ' απαλύνουν τον δικό σου ένα σφυρί και μια λαβίδα.
Δεν υπάρχει γαλήνη για σένα εδώ.
Ούτε και για μένα.
Καμία γαλήνη σε καμία οδό,
παρά μόνο σε ό,τι βρίσκεται πέρα από τη θάλασσα.
Αιώνες πολέμησα, προσπαθώντας να κερδίσω τη δική μου.
Έτσι κερδίζεις τη δική σου.
Από καιρό περίμενα αυτήν τη μέρα.
Τη μέρα που το είδος σας θα επέστρεφε επιτέλους,
για να μας τραβήξει από τη λάσπη και τη βρομιά,
και να πάρουμε τη θέση που μας αξίζει στο πλευρό σας.
Ορκίζομαι να σας υπηρετώ για πάντα.
Ορκίζομαι να είμαι πιστός στον Σάουρον.
Είσαι ο Σάουρον, έτσι;
Περίμενε...
Θα υπηρετώ εσένα, τότε. Όποιος κι αν είσαι.
Μόνο το αίμα δένει έναν όρκο.
Γουόλντρεγκ;
Γουόλντρεγκ...
Γουόλντρεγκ, όχι.
Όχι...
Όχι!
Σημάδεψε πιο ψηλά την άλλη φορά.
Και μη φοβάσαι τόσο τη χορδή.
Γιατί προσπαθείς να με διδάξεις;
Επειδή μου πήρε πάνω από 200 χρόνια
να αποκτήσω το θάρρος που με βοηθάει να στέκομαι εδώ απόψε.
Το βρήκες μόνο σε 14.
Θα το χρειαστούμε στη μάχη που θα έρθει.
Όλη μου τη ζωή, το είδος σου μας παρακολουθούσε.
Μετρούσε κάθε ψίθυρο.
Κάθε κοφτερό κουζινομάχαιρο.
Σε λίγο θα θαφτούμε όλοι σε αυτόν τον πύργο.
Γιατί να θαφτείς μαζί μας;
Επειδή μέτρησα τους ψιθύρους και τα μαχαίρια,
κι έμαθα τις φωνές και τα χέρια αυτών που βρίσκονται πίσω τους.
Οι μισοί από μας φύγαμε.
Αλλά οι μισοί μείνατε.
Μαζί κι εσύ.
Πιο ψηλά το σημάδι σου.
Υπάρχει κάτι που δεν ξέρεις.
Το έχω ξαναδεί αυτό.
Είναι ένα κλειδί.
Μαγεμένο από ξεχασμένη μαγεία του εχθρού, για να υποδουλώσει τους προγόνους σου.
Κλειδί για τι;
Δεν ξέρω.
Ο διοικητής του εχθρού είπε ότι θα γίνει θεός.
Ότι θα δώσει στους Ορκ μια χώρα σε αυτά τα εδάφη.
Όποιο κι αν είναι το σχέδιό του, ένα πράγμα είναι σίγουρο.
Ο εχθρός ξέρει ότι ο γιος σου έχει ό,τι χρειάζεται για να το εφαρμόσει.
Πόσος καιρός;
Μέρες.
Ίσως ώρες.
Μπορούμε να επιβιώσουμε, Μπρόνγουιν.
Υπάρχει τρόπος.
Πρέπει να υπάρχει.
Υπάρχει ένας.
Όχι! Υποτάξου στον εχθρό, και θα πάρεις τα πάντα.
Από τον γιο σου, και τους γιους του μετά.
Οι δικοί σου δούλεψαν ολόκληρη Εποχή για να ξανακερδίσουν την αρετή τους.
Θα τα ξεκάνεις όλα σε μια στιγμή απελπισίας;
Πρέπει να υπάρχει άλλος τρόπος.
Πες τον. Σε ικετεύω.
Βλέπεις;
Είχατε δίκιο που μας παρακολουθούσατε.
Επειδή είμαστε προορισμένοι για το σκοτάδι.
Έτσι επιβιώνουμε.
Ίσως αυτοί να είμαστε.
Αυτοί που θα είμαστε πάντα.
Διακυβεύονται πολύ περισσότερα εδώ από τις ζωές μας.
Όταν ο Μόργκοθ ήταν σε πόλεμο, ολόκληρες ήπειροι βυθίστηκαν.
Ποιος μπορεί να πει τι φρίκη μπορεί να εξαπολύσει,
αν το αποκτήσει ο εχθρός μας;
Τι δύναμη έχουμε για να τον σταματήσουμε;
Κοίτα γύρω σου. Τέλειωσε.
-Όχι ακόμα. -Πολύ σύντομα.
Κι όταν μας επιτεθούν, αυτός ο πύργος θα πέσει.
Απ' το μυαλό σου το 'βγαλες, έτσι;
Η Ντίσα ήθελε καινούριο τραπέζι εδώ και χρόνια, οπότε...
Έλα τώρα, δεν είναι τόσο βαρύ.
Δεν είναι το βάρος του τραπεζιού που με κουράζει.
Γιατί δεν το λες να τελειώνουμε;
Ένα βάρος που μοιράζεται μπορεί να γίνει μισό ή διπλό.
Αναλόγως την καρδιά που το δέχεται.
Μα τα γένια του Άουλε! Φτάνουν οι σάλτσες!
Λέγε τι θέλεις και μίλα σταράτα!
Δεν ήμουν ειλικρινής μαζί σου, Ντούριν.
Δεν ήρθα στο Καζάντ-ντουμ από φιλία, αλλά από φιλοδοξία.
Δεν το ήξερα.
Αλλά ήρθα για το μίθριλ.
Γιατί;
Χωρίς αυτό,
το είδος μου πρέπει να εγκαταλείψει αυτές τις ακτές ως την άνοιξη ή να χαθεί.
Να χαθεί;
Πώς να χαθεί;
Οι αθάνατες ψυχές μας θα συρρικνωθούν σε τίποτα,
θα μειώνονται αργά,
ώσπου να γίνουμε σκιές,
που θα τις παρασύρουν οι παλίρροιες του χρόνου.
Για πάντα.
Δηλαδή, η μοίρα ολόκληρης της φυλής των Ξωτικών είναι στα χέρια μου;
Έτσι φαίνεται.
Ξαναπές το αυτό.
Η μοίρα ολόκληρης της φυλής των Ξωτικών είναι στα χέρια σου.
Ποιανού χέρια;
Τα δικά σου.
Έλα, κομψευόμενε. Αρχίζουμε το περπάτημα.
-Ντούριν... -Μη με ευχαριστείς ακόμα.
Ευχαρίστησέ με αφού βρούμε τρόπο να πείσουμε τον πατέρα μου.
Τώρα μπορούμε, παρακαλώ, να προχωρήσουμε;
Είναι μεγάλο το ταξίδι του γυρισμού.
Και όλο αυτό το φως του ήλιου αρχίζει να μου φέρνει ξινίλα στο στομάχι.
Με έναν όρο. Να πεις στην Ντίσα ότι το τραπέζι είναι από μένα.
Μην προκαλείς την τύχη σου, Ξωτικό.
Άρχοντα Χάλμπραντ, η αντιβασιλέας σας καλεί.
Κοίτα τίνος ο πατέρας του εξασφάλισε μια θέση. Ξανά.
Εγώ κέρδισα τη δική μου. Όπως κι εσύ.
Στρατιώτη.
Παρουσιάσου στον ιπποδαμαστή.
Νόμιζα ότι ήμουν στο ιππικό.
Είσαι.
Σκούπισμα των στάβλων.
Στρατιώτες!
Τεντώστε τα σκοινιά!
Ανοίξτε τα πανιά!
Κατευθυνόμαστε βορειοανατολικά.
Για τη Μέση Γη.
Ναι!
Ο ήλιος πέφτει γρήγορα
Κάτω από της πέτρας τα δέντρα
Το φως στον πύργο
Δεν είναι πια για μένα σπίτι
Μάτια φωτιάς χλομής
Μαύρη άμμος για κρεβάτι
Ανταλλάζω όσα ξέρω
Για το άγνωστο μπροστά
Κάλεσέ με Κάλεσέ με άγνωστη μακρινή γη
Πρέπει να ταξιδέψω Αυτή την ταξιδιάρικη μέρα
Πρέπει να ταξιδέψω
Αυτή την ταξιδιάρικη μέρα
Λίγο είχα να πιω
Και λιγότερο να φάω
Η δύναμή μου λέει όχι Μα ο δρόμος απαιτεί ναι
Τα πόδια μου είναι κοντά Κι ο δρόμος είναι μακρύς
Αναπαμό δεν έχω, ούτε παρηγοριά
Δεν έχω παρηγοριά, μόνο τραγούδι
Τραγουδήστε μου, τραγουδήστε μου Μέρη μακρινά
Ελάτε κι οδηγήστε με Αυτή την ταξιδιάρικη μέρα
Υπόσχεση δώστε να με βρείτε
Αυτή την ταξιδιάρικη μέρα
Κι έρχεται η απάντησή τους
Μέσα απ' το κρύο και τον παγετό
Ότι δεν χάνονται όλοι Όσοι ταξιδεύουν ή περιπλανιούνται
Όση κι αν είναι η θλίψη
Όσο κι αν είναι το κόστος
Ότι δεν χάνονται όλοι Όσοι ταξιδεύουν ή περιπλανιούνται
Υποτιτλισμός: Γιώργος Λυκούδης
Επιμέλεια: Γιώργος Μικρογιαννάκης